L'Ajuntament incrementa un altre 30% més la dotació econòmica dels convenis amb totes les àrees empresarials de Paterna
23/11/2021

# L'Ajuntament incrementa un altre 30% més la dotació econòmica dels convenis amb totes les àrees empresarials de Paterna

[![El Ayuntamiento incrementa otro 30% más la dotación económica de los convenios con todas las áreas empresariales de Paterna](/images/noticias/2021/11/7750/7750_lg.jpg)](/images/noticias/2021/11/7750/7750_lg.jpg)

23.11.2021

Des que l'Executiu socialista va impulsar aquests convenis en 2017, ha augmentat en un 60% la seua quantia per a ajudar a les 6 àrees empresarials de la ciutat en el seu creixement, millora i modernització d'infraestructures

L'Ajuntament de Paterna incrementarà en un 30% la dotació econòmica dels convenis que subscriu anualment amb totes les àrees empresarials de la ciutat per a continuar impulsant la millora i modernització d'aquestes zones industrials que contribueixen a afermar el lideratge econòmic i empresarial de Paterna.  
  
Així ho ha anunciat hui l'Alcalde de Paterna i responsable de l'àrea d'Indústria, Empresa i Universitat, Juan Antonio Sagredo, qui ha recordat que “aquesta és la segona vegada que augmentem en un 30% la quantia dels convenis, un increment que demostra la nostra aposta i compromís amb la millora de la competitivitat i modernització d'equipaments i infraestructures de totes les nostres àrees empresarials, i per extensió, el creixement i enfortiment del teixit industrial paterner”.  
  
En aquest sentit, el primer edil ha explicat que per a l'exercici 2022, s'ha pressupostat en 217.500 euros la dotació econòmica que l'Ajuntament destinarà a aquests acords de col·laboració que, des de 2017, el consistori manté amb totes les àrees empresarials de Paterna.  
  
Aquests convenis, que són un exemple de col·laboració públic-privada, han permés als polígons industrials i parcs empresarials de Font del Gerro, Tàctica, L’Andana, EGM Parc Tecnològic, Parc Científic o Molí del Testar dur a terme, entre altres coses, actuacions de millora de pluvials, de senyalització viària, de col·locació d'hidrants, creació de places d'aparcament o millores de mobilitat.